 Filosofia - un cântec de lebada (text aparut în revista Luceafarul, nr 38-39, 2010) Paul-Gabriel Sandu Este uimitor ca farmecul literar si fascinatia filosofica pe care o emana dialogurile platoniciene n-au putut fi ucise nici de numarul urias de studii si comentarii adeseori anoste si indiferente la frumusetea lor; nici de reluarile lor în mai toate lucrarile semnificative de filosofie; nici de interpretarile violente la care au fost supuse de filosofi care, nu în putine rânduri, si-au permis sa le înteleaga mai bine decât autorul lor si pe acesta mai bine decât s-a înteles el însusi Încapatânarea lor de a-si pastra prospetimea, aerul lor aproape sfidator cu care traverseaza istoria fara sa îmbatrâneasca, se datoreaza poate vârstei inaugurale care le-a dat nastere si pe care noi o recunoastem ca vârsta a întemeierii culturii europene Din aceasta perspectiva, o mica scriere platoniciana, Phaidon cea de-a doua si adevarata Apologie a lui Socrate, ar putea fi privita drept actul de întemeiere al traditiei filosofice si astfel drept simbol al acestei vârste inaugurale În centrul dialogului Phaidon se afla ideea ca rememorarea vietii lui Socrate este un fel de "ritual filosofic", caci, asa cum recunoaste Phaidon însusi (58d) nimic nu îi aduce o bucurie mai mare decât a-si aminti si a povesti altora - asa cum va face, de altfel, în dialogul care-i poarta numele - despre Socrate Prezenta intensa (chiar daca nu fizica) a lui Socrate în mijlocul celor care filosofeaza aminteste, într-un mod oarecum straniu, de cuvintele lui Hristos: "acolo unde sunt doi sau trei adunati în Numele Meu, sunt si Eu în mijlocul lor" De aceea, Phaidon ar putea fi privit ca adevarata apologie socratica, o apologie a carei miza nu este aceea de a-l salva de la moarte, ci este o apologie a filosofiei ca modul de viata autentic prin excelenta, care poate conduce omul la obtinerea fiintei sale depline Asemenea lui Hitchcock, care nu apare decât fugitiv în peliculele sale, Platon nu este decât în trecere mentionat în acest dialog al sau, si nu face parte nici din grupul restrâns de prieteni care îl viziteaza pe Socrate în temnita, înainte de moartea sa, sub pretextul ca ar fi fost bolnav Calitatea literara si filosofica deosebita a dialogului se lasa presimtita fie si numai în functiile acestui "simplu" pretext Poate pentru a spori credibilitatea istorisirii, autorul dialogului nu-si asuma si rolul personajului principal, lasând relatarea în seama lui Phaidon; sau poate pentru a putea fi cel dintâi "apostol" socratic, primul care sa reia, în scris, rememorarea lui Socrate, aratând ca filosofia este posibila, ca o astfel de rememorare, chiar si în absenta lui Socrate si dupa disparitia sa (85a), asumându-si constient rolul de întemeietor al traditiei filosofice Phadion este singurul dintre personajele acestui dialog care au fost alaturi de Socrate în cea din urma zi a vietii sale, ceilalti fiind, din diferite motive, absenti Absenta lor nu este însa nici de aceasta data întâmplatoare, asa cum nici absenta lui Platon nu fusese un simplu pretext Caci absenta lor ne cuprinde, cumva, si pe noi, cititori ai dialogurilor platoniciene din toate veacurile, facându-ne partasi, printr-un reusit artificiu literar, la chiar momentul rememorarii Precum în urma unei recuperari meta-topice, însasi absenta noastra este convertita într-o proximitate, cititorul aflându-se în aceeasi postura ca si Echekrates, ca si ceilalti ascultatori, si facând astfel parte din publicul mai vast, atemporal, al lui Phaidon Întreaga "expozitiune" a dialogului este un joc al absentelor Iar în urma acestui joc toate aceste absente sunt reconvertite, printr-o ingenioasa raportare a unora la celelalte, într-o prezenta, a carei intensitate si miza ultima este atinsa prin prezenta lui Socrate S-ar putea risca afirmatia ca daca Banchetul este raspunsul lui Platon la comedie, Phaidon este replica pe care Platon o da tragediei Dialogul este, pâna la urma, rememorarea mortii lui Socrate, însa cu toate acestea, ca în urma unui proces alchimic, sensul însasi al tragediei este rasturnat Caci moartea lui Socrate nu este deloc tragica; ea este mai degraba o eliberare, asa cum este, de altfel, prefatata de Platon, printr-o metafora construita în analogie cu Mitul pesterii La venirea apropiatilor sai, Socrate este eliberat din lanturile care îl legau, prilejuindu-i o meditatie despre ambiguitatea vietii în care durerea este mereu amestecata cu placerea si-i este constitutiva acesteia Aceasta eliberare a lui Socrate din legaturile care îl imobilizasera este prologul eliberarii supreme a sufletului de trup, acea eliberare prilejuita de moarte care avea sa urmeze la numai câteva ceasuri mai târziu Socrate însa nu pare deloc afectat de moartea sa iminenta, ba dimpotriva, iar tocmai acest lucru este în masura sa-i nedumereasca pe cei proaspat sositi, si a caror tristete Socrate încearca la început în zadar s-o risipeasca Aceasta jubilatie socratica la gândul mortii sale iminente, în stare sa nedumereasca nu numai pe cei veniti acolo sa-l asculte pentru ultima oara vorbind, dar mai ales pe cititorii de astazi ai dialogului, este ultima învatatura pe care Socrate o ofera discipolilor sai - si prin ei, noua însine - ultima si poate cea mai importanta Caci în lumina ei sensul suprem al filosofiei îsi primeste expresia deplina, în masura sa modifice radical sensul (tragic) al mortii Caci filosofia - o spune Socrate discipolilor sai - nu este altceva decât separarea sufletului de trup si de simturi, eliberarea sufletului de legaturile placerilor si pasiunilor trupesti, aflându-se în acest sens într-o proximitate deplina fata de moarte, care este tocmai separarea definitiva (si astfel eliberarea) sufletului de trup Acesta este sensul pe care trebuie sa-l primeasca celebra sintagma platoniciana potrivit careia filosofia este pregatire pentru moarte Numai ca daca filosoful este acela care încearca sa se tina cât mai departe de legaturile placerilor trupesti si sa reduca cât mai mult cu putinta comertul sufletului cu trupul, încercând sa se mentina în acea zona a gândirii pure, si care nu se sprijina pe simturile înselatoare si nu are de a face cu lucrurile sensibile, ci cu acelea eterne, cum ar putea primi moartea altfel decât cu bucurie, ca o încununare deplina a vietii sale, ca o suprema eliberare? Pentru ca Simias si Kebes nu par deloc convinsi ca soarta lui Socrate nu este una tragica, ci dimpotriva - motiv pentru ca Socrate sa se întrebe retoric cum va fi capabil sa-i convinga pe cei care nu au fost prezenti acolo de adevarul celor spuse de el daca nu-i poate convinge pe cei doi - Socrate le ofera acestora exemplu lebedei care, atunci când simte ca i se apropie moartea, cânta asa cum n-a facut-o pâna atunci (84e) Si ce pasare, îi întreaba Socrate, cânta de tristete? Nu cânta oare lebada bucurându-se ca se întoarce la acel zeu pe care îl slujeste? Si cum ar trebui sa se desparta el, Socrate, de viata, slujitor al aceluiasi zeu, Apollo, daca nu în acelasi fel? De fapt, ducând metafora platoniciana mai departe, filosofia este ea însasi un cântec de lebada Filosofia nu se sfârseste cu moartea, ci începe cu ea, si de la ea, recuperând-o, resemnificând-o, traind-o în modul cel mai radical si mai autentic cu putinta 